CELEX: 62014TN0764
Language: da
Date: 2014-11-14 00:00:00
Title: Sag T-764/14: Sag anlagt den 14. november 2014 — European Dynamics Luxembourg og European Dynamics mod Kommissionen

26.1.2015   
            
            
               DA
            
            
               Den Europæiske Unions Tidende
            
            
               C 26/38
            
         Sag anlagt den 14. november 2014 — European Dynamics Luxembourg og European Dynamics mod Kommissionen
   (Sag T-764/14)
   (2015/C 026/49)
   Processprog: græsk
   
      Parter
   
   
      Sagsøgere: European Dynamics Luxembourg SA (Luxembourg, Luxembourg) og Evropaïki Dinamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne M. Sfiri og I. Ampazis)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse Ares (2014) 2903214 af 5. september 2014, hvorved Kommissionen afviste sagsøgernes bud i forbindelse med det begrænsede udbud EuropeAid/135040/C/SER/MULTI, annulleres.
            
         
               —
            
            
               Genoprettelse af forholdenes oprindelige tilstand, og
            
         
               —
            
            
               Europa-Kommissionen tilpligtes at betale alle de omkostninger, der er afholdt af sagsøgerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat følgende anbringender.
   Ifølge sagsøgerne skal den anfægtede afgørelse annulleres i henhold til artikel 263 TEUF af følgende grunde:
   
                
            
            
               For det første blev deltagernes erfaring undersøgt i forbindelse med tildelingsproceduren, selv om denne erfaring allerede var blevet undersøgt i forbindelse med prækvalifikationsfasen.
            
         
                
            
            
               For det andet har Kommissionen tilsidesat sin pligt til at begrunde afgørelsen ved at give en utilstrækkelig begrundelse for så vidt angår det antal point, som sagsøgernes tekniske bud havde opnået, og ved ikke fuldt ud at underrette om det valgte konsortiums sammensætning eller de væsentlige elementer ved det økonomiske tilbud.
            
         
                
            
            
               For det tredje har Kommissionen anlagt en række åbenbart urigtige skøn ved bedømmelsen af sagsøgernes tekniske tilbud og har ligeledes tilsidesat ligebehandlingsprincippet i forhold til deltagerne.
            
         
                
            
            
               For det fjerde har Kommissionen tilsidesat finansforordningen og det gennemsigtighedsprincip, som denne fastsætter.